|  |
| --- |
| https://process.gprocurement.go.th/egp2proc02Web/images.logo?filelogo=krut100.gif |
| **ประกาศ องค์การบริหารส่วนตำบลกำแพงเซา** |
| **เรื่อง สอบราคาจ้างโครงการก่อสร้างถนนคอนกรีตเสริมเหล็กสายหัวหรั่ง หมู่ที่ ๓** |
|   |
|              องค์การบริหารส่วนตำบลกำแพงเซามีความประสงค์จะ สอบราคาจ้างโครงการก่อสร้างถนนคอนกรีตเสริมเหล็กสายหัวหรั่ง หมู่ที่ ๓ ซึ่งมีรายละเอียดดังนี้             ๑.ก่อสร้างถนนคอนกรีตเสริมเหล็กขนาดผิวจราจร กว้าง ๔.๐๐ เมตร ยาว ๒๖๙.๐๐ เมตร หนา ๐.๑๕ เมตร ไหล่ทางหินคลุกกว้างเฉลี่ย ๐.๕๐ เมตร พื้นที่ผิวจราจรไม่น้อยกว่า ๑,๐๗๖ ตารางเมตร             ๒. ติดตั้งป้ายเหล็กประชาสัมพันธ์โครงการแบบถาวร จำนวน ๑ ป้ายราคากลางของงานก่อสร้างในการสอบราคาครั้งนี้เป็นเงินทั้งสิ้น ๖๐๐,๐๐๐.๐๐ บาท (หกแสนบาทถ้วน) |
|           ผู้มีสิทธิเสนอราคาจะต้องมีคุณสมบัติ ดังต่อไปนี้ |
|                    ๑. เป็นผู้มีอาชีพรับจ้างงานที่สอบราคาจ้าง ซึ่งมีผลงานก่อสร้างประเภทเดียวกัน ในวงเงินไม่น้อยกว่า ๓๐๐,๐๐๐.๐๐ บาท                   ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว                   ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น                   ๔. เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบลกำแพงเซา                   ๕. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลกำแพงเซา ณ  วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้ |
|            กำหนดยื่นซองสอบราคา ในวันที่ ๑๘ พฤษภาคม ๒๕๕๙ ถึงวันที่ ๑ มิถุนายน ๒๕๕๙ ตั้งแต่เวลา 08.30 น. ถึงเวลา ๑๖.๓๐ น. ณ กองคลังองค์การบริหารส่วนตำบลกำแพงเซา และในวันที่ ๒ มิถุนายน ๒๕๕๙ ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ อำเภอเมือง จังหวัดนครศรีธรรมราช และกำหนดเปิดซองใบเสนอราคาในวันที่ ๓ มิถุนายน ๒๕๕๙ ตั้งแต่เวลา ๑๐.๐๐ น. เป็นต้นไป |
|            ผู้สนใจติดต่อขอรับเอกสารสอบราคาจ้าง ในราคาชุดละ ๑,๐๐๐.- บาท  ได้ที่ กองคลังองค์การบริหารส่วนตำบลกำแพงเซา อำเภอเมือง จังหวัดนครศรีธรรมราช ในวันที่ ๑๘ พฤษภาคม ๒๕๕๙ ถึงวันที่ ๑ มิถุนายน 2559ตั้งแต่เวลา ๐๘.๓๐ น. ถึงเวลา ๑๖.๓๐ น.  ดูรายละเอียดได้ที่เว็บไซต์ www.kampangsao.go.th หรือสอบถามทางโทรศัพท์หมายเลข ๐๗๕-๓๗๗๕๘๑ ในวันและเวลาราชการ |
|    |
|          ประกาศ ณ วันที่ ๑๘ พฤษภาคม พ.ศ. ๒๕๕๙ |
|

|  |
| --- |
| (นางสาวไพเราะ เอียดบัว)  |
| นายกองค์การบริหารส่วนตำบลกำแพงเซา  |

 |